CELEX: 31991R0905
Language: el
Date: 1991-04-11 00:00:00
Title: Κανονισμός (ΕΟΚ) αριθ. 905/91 της Επιτροπής της 11ης Απριλίου 1991 για την οριστική εφαρμογή του καθεστώτος περιορισμού της εγγυήσεως στον τομέα του προβείου και αιγείου κρέατος για την περίοδο 1990

Avis juridique important

|

31991R0905

Κανονισμός (ΕΟΚ) αριθ. 905/91 της Επιτροπής της 11ης Απριλίου 1991 για την οριστική εφαρμογή του καθεστώτος περιορισμού της εγγυήσεως στον τομέα του προβείου και αιγείου κρέατος για την περίοδο 1990  

Επίσημη Εφημερίδα αριθ. L 091 της 12/04/1991 σ. 0018 - 0018

ΚΑΝΟΝΙΣΜΟΣ ( ΕΟΚ ) αριθ . 905/91 ΤΗΣ ΕΠΙΤΡΟΠΗΣ  της 11ης Απριλίου 1991  για την οριστική εφαρμογή του καθεστώτος περιορισμού της εγγυήσεως στον τομέα του προβείου και αιγείου κρέατος για την περίοδο 1990Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος ( 1 ), όπως τροποποιήθηκε από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 8 παράγραφος 3,  Εκτιμώντας :  ότι το άρθρο 8 του κανονισμού ( ΕΟΚ) αριθ . 3013/89 καθιέρωσε ένα καθεστώς περιορισμού της εγγυήσεως που εφαρμόζεται για κάθε περίοδο εμπορίας - ότι το καθεστώς αυτό προβλέπει ότι μείωση της εγγύησης είναι συνάρτηση του αριθμού των υπαρχουσών προβατίνων σε  σχέση με ένα μέγιστο εγγυημένο επίπεδο - ότι η μείωση αυτή που καθορίζεται προσωρινά με βάση την εκτίμηση του ζωικού κεφαλαίου των προβατίνων, πρέπει, ενδεχομένως να διορθωθεί στη συνέχεια με βάση την πραγματική διαπίστωση του ζωικού κεφαλαίου των  προβατίνων για την εν λόγω περίοδο εμπορίας -  ότι οι λεπτομέρειες εφαρμογής του καθεστώτος αυτού καθορίστηκαν από τον κανονισμό ( ΕΟΚ ) αριθ . 1310/88 της Επιτροπής ( 3 )-  ότι ο κανονισμός ( ΕΟΚ ) αριθ . 3618/89 της Επιτροπής ( 4 ) καθόρισε το συντελεστή της μειώσεως που εφαρμόζεται προσωρινά για το έτος εμπορίας 1990 - ότι η οριστική διαπίστωση του αριθμού των προβατίνων που πραγματοποιείται με βάση τα στατιστικά στοιχεία που  λαμβάνονται στο πλαίσιο της οδηγίας 82/177/ΕΟΚ του Συμβουλίου ( 5 ), όπως τροποποιήθηκε τελευταία από τον κανονισμό (ΕΟΚ ) αριθ . 3939/87 ( 6 ), μαζί με άλλα διαθέσιμα αντικειμενικά στοιχεία οδηγεί στον καθορισμό του διορθωμένου συντελεστή που προβλέπει ο  παρών κανονισμός -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Σε εφαρμογή του άρθρου 8 παράγραφος 2 δεύτερη περίπτωση του κανονισμού ( ΕΟΚ ) αριθ . 3013/84, ο προσωρινός συντελεστής που προβλέπεται από τον κανονισμό ( ΕΟΚ ) αριθ . 3618/89 για την περίοδο 1990 διορθώνεται ως εξής :  - Μεγάλη Βρετανία: 7 %,  - υπόλοιπη Κοινότητα : 7 %.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 11 Απριλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 289 της 7 . 10 . 1989, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 122 της 12 . 5 . 1988, σ . 69 . ( 4 ) ΕΕ αριθ . L 351 της 2 . 12 . 1989, σ . 18 . ( 5 ) ΕΕ αριθ . L 81 της 27 . 3 . 1982, σ . 35 . (6 ) ΕΕ αριθ . L 373 της 31 .  12 . 1987, σ . 1 .